Suchinthana/ta-wikipedia huggingface dataset:
முனாக் கால்வாய்

முனாக் கால்வாய் (Munak canal) என்பது வட இந்தியாவில் அரியானா மற்றும் தில்லி மாநிலங்களில் ஓடும் மேற்கு யமுனா கால்வாயின் ஒரு பகுதியாகும். இது 102 கிலோமீட்டர் நீளமுள்ள ஒரு நீர்வழிப் பாதையாகும். இந்தக் கால்வாய் அரியானாவின் கர்னால் மாவட்டத்தில் உள்ள முனாக் ஒழுங்கமைவிலிருந்து யமுனை ஆற்றுத் தண்ணீரைக் கொண்டு செல்கிறது. குப்ரு தடுப்பணை மற்றும் மண்டோரா தடுப்பணை வழியாகத் தெற்கு திசை நோக்கிச் சென்று தில்லியின் கைதர்பூரில் முடிவடைகிறது. இது தில்லியின் குடிநீர் ஆதாரங்களில் ஒன்றாகும். 1996ஆம் ஆண்டில் அரியானா மற்றும் தில்லி அரசாங்கங்களுக்கு இடையே ஒரு புரிந்துணர்வு ஒப்பந்தம் கையெழுத்தானது. மேலும் இந்தக் கால்வாய் 2003 முதல் 2012 வரை தில்லியின் நிதியுதவி அடிப்படையில் அரியானாவால் கட்டப்பட்டது. முதலில் நுண்ணிய அகழியாகவும், கட்டப்பட்ட இந்தக் கால்வாயில் காணப்பட்ட அதிகப்படியான நீர்க் கசிவு காரணமாக இறுதியில் பைஞ்சுதையால் தளமிடப்பட்டது. இதன் மூலம் நாள் ஒன்றிற்கு 80 மில்லியன் கேலன்  தண்ணீர் சேமிக்கப்படுகிறது.

இடையூறுகள் 
2016 பிப்ரவரியில், ஜாட்டுகளின் போராட்டத்தின் போது கால்வாய் சேதப்படுத்தப்பட்டது. இது தில்லியில் நீர் நெருக்கடிக்கு வழிவகுத்தது. நீர் விநியோகத்தை மீட்டெடுக்க கால்வாயின் கட்டுப்பாட்டை இந்திய இராணுவம் எடுத்துக் கொண்டது.

மேலும் காண்க 
 இந்தியாவில் உள்ள கால்வாய்களின் பட்டியல்

மேற்கோள்கள் 

தில்லியில் உள்ள கட்டிடங்கள்
யமுனா நகர் மாவட்டம்
நல்லா மார்

நல்லா மார் (Nallah Mar) அல்லது மார் கால்வாய் (மார் கோல் என்றும் அழைக்கப்படுகிறது) என்பது இந்திய ஒன்றிய பிரதேசமான சம்மு-காசுமீரில் உள்ள பழைய நகரம் சிறீநகர் வழியாகச் செல்லும் ஒரு வழிசெலுத்தல் கால்வாய் ஆகும். இது பிராரி நம்பல் ஏரியையும் குசால் சார் ஏரியையும் இணைத்தது. இதனால் தால் மற்றும் அன்சார் ஏரிகளுக்கு இடையே வழியினை ஏற்படுத்தியது. இந்தக் கால்வாய் 1970களில் நிரப்பப்பட்டு சாலையாக மாற்றப்பட்டது.

வரலாறு 
நல்லா மார் கால்வாய் சுல்தான் ஜெய்ன்-உல்-அபிதினின் ஆட்சியின் போது கட்டப்பட்டது (காசுமீரில் 'புட்ஷா' என்று பிரபலமாக அறியப்பட்டவர்). 20ஆம் நூற்றாண்டின் முற்பகுதி வரை இது நகரத்தின் உயிர்நாடியாகக் கருதப்பட்டது. இருப்பினும், வாகனப் போக்குவரத்து வந்தவுடன், இது படிப்படியாகத் தன் மதிப்பினை இழந்தது. எனவே, பழைய நகரம் வழியாக ஒரு சாலை அமைப்பதற்காக இது கால்வாய் நிரப்பப்பட்டது. கால்வாயை நிரப்பியது சுற்றுச்சூழல் பேரழிவாகக் கருதப்படுகிறது. நகரின் முழு நீரமைப்பையும் பாதிக்கப்பட்டது.

நிலப்படங்கள்

மேற்கோகள்

மேலும் வாசிக்க 

 
 
 
 
 
 
 
காசுமீர்
சம்மு காசுமீரிலுள்ள கால்வாய்கள்
செண்டியன்ஸ் பாலிடிக்ஸ்

செண்டியன்ஸ் பாலிடிக்ஸ் (), அல்லது உணர்திற அரசியல், என்பது மனிதரல்லாத விலங்குகளின் துன்பத்தைக் குறைக்கும் நோக்கோடு தொடங்கப்பட்ட சுவிஸ் நாட்டைச் சேர்ந்த ஒரு விலங்கினவாத எதிர்ப்பு அரசியல் அமைப்பாகும். 2013-இல் நிறுவப்பட்ட இவ்வமைப்பின் செயல்பாடுகளில் நிலையான உணவுக்கான வாக்கெடுப்பு முன்முயற்சிகள், முதனி வகை விலங்குகளுக்கான அடிப்படை உரிமைகள், தொழிற்முறை விலங்குப்பண்ணை (factory farming) மீதான தடை உள்ளிட்ட அரசியல் பிரச்சாரங்கள் அடங்கும்.

வரலாறு 
எஃபெக்டிவ் ஆல்ட்ரூயிசம் அறக்கட்டளையின் ஒரு திட்டமாக செண்டியன்ஸ் பாலிடிக்ஸ் அமைப்பு நிறுவப்பட்டது. இவ்வறக்கட்டளையின் மற்ற திட்டங்களில் "ரைசிங் பார் இபெக்டிவ் கிவிங்" மற்றும் அடிப்படை ஆராய்ச்சிக் கூடம் ஆகியவை அடங்கும். இத்திட்டத்தின் நோக்கமானது உணர்திற உயிர்களான மனிதன் மற்றும் மனிதரல்லா விலங்குகளின் துன்பங்களை திறம்படக் குறைப்பது குறித்த ஆராய்ச்சியை மேற்கொள்வதாகும். இப்பணியைத் தற்போது 2017-ல் நிறுவப்பட்ட செண்டியன்ஸ் இன்ஸ்டிடியூட் என்ற தனி நிறுவனத்தால் மேற்கொள்ளப்பட்டு வருகிறது. இத்திட்டத்தின் அரசியல் முன்னெடுப்புகளை மட்டும் செண்டியன்ஸ் பாலிடிக்ஸ் அமைப்பு தொடர்ந்து கவனித்து வருகிறது.

செண்டியன்ஸ் பாலிடிக்ஸ் 2017 முதல் ஒரு சுதந்திர சுவிஸ் சங்கமாகச் செயல்பட்டு வருகிறது.

இவற்றையும் காண்க 
 விலங்கு உணர்வு நிலை

மேற்கோள் தரவுகள்

வெளியிணைப்புகள் 
 

விலங்குரிமை
விலங்குரிமை குழுக்கள்
காகோமேண்டிசு

காகோமேண்டிசு (Cacomantis) என்பது குக்குலிடே குடும்பத்தைச் சேர்ந்த ஒரு குயில் பேரினமாகும். இப்பேரினத்தின் பெயர் கிரேக்க வார்த்தையான காகோசு என்பதிலிருந்து பெறப்பட்டது. இதன் பொருள் தீமை ஆகும். தீர்க்கதரிசி என்பதற்கான மாண்டிசு மற்றும் "மழை" உடன் இவற்றின் தொடர்பிலிருந்து பெறப்பட்டது. இப்பேரினப் பறவைகளில் பெரும்பாலானவை வட்டமான மூச்சுத்துவாரத்தைக் கொண்டுள்ளன. மேலும் இவை முக்கியமாகப் பழுப்பு மற்றும் சாம்பல் நிறங்களில் காணப்படும். வால்களில் வரிகள் காணப்படும். பட்டைகள் குறுக்காகவும் சாய்வாகவும் காணப்படும்.

வகைப்பாட்டியல் 
1843ஆம் ஆண்டில் செருமன் இயற்கை ஆர்வலர் சாலமன் முல்லர் என்பவரால் காகோமேண்டிசு பேரினம் அறிமுகப்படுத்தப்பட்டது. இதில் இன்னிசைக் குயில் மாதிரி இனமாக உள்ளது. இந்தப் பேரினத்தின் பெயர் பண்டைய கிரேக்க காகோமண்டிசு என்பதிலிருந்து வந்தது. இதன் பொருள் "அழிவுக்கான தீர்க்கதரிசி" என்பதாகும்.

சிற்றினங்கள் 
இந்தப் பேரினத்தில் பத்துச் சிற்றினங்கள் உள்ளன:

 பாலிட் குயில், காகோமேண்டிசு பாலிடசு
 வெந்தலை குயில், காகோமேண்டிசு லுக்கோலோபசு
 கசுக்கொட்டை மார்புக் குயில், காகோமேண்டிசு காசுடனேவென்ட்ரிசு 
 விசிறி வால் குயில், காகோமேண்டிசு பிளாபெல்லிபார்மிசு
 பட்டைக் குயில், காகோமேண்டிசு சொனெராட்டி
 இன்னிசைக் குயில், காகோமேண்டிசு மெருலினசு
 சாம்பல் வயிற்றுக் குயில், காகோமேண்டிசு பாசாரினசு
 தூரிகை குயில், காகோமேண்டிசு வேரியோலோசசு
 துருவண்ண மார்பு குயில், காகோமேண்டிசு செபுல்கிராலிசு
 மலுக்கு குயில், காகோமேண்டிசு எருகினோசசு

மேற்கோள்கள் 

பறவைப் பேரினங்கள்
குயில்கள்
ஆப்பிள் ஓடை

சோன்ட் கோல் (Tsuont Col) (காஷ்மீர்: /t͡sũ:ʈʰ kɔl/, 'ஆப்பிள் ஓடை') என்பது இந்திய மாநிலமான சம்மு-காசுமீரில் சிறிநகர் வழியாகச் செல்லும் ஒரு போக்குவரத்துக் கால்வாய் ஆகும். இது தால் ஏரியின் நீர் மட்டத்தைக் கட்டுப்படுத்த உதவுகிறது. இது சுழியம் பாலத்தின் வடக்கு முனைக்கு அருகில் ஜீலத்திலிருந்து பிரிந்து பழைய நகரத்தின் மைசுமா பகுதியில் மீண்டும் இணைகிறது. இது புட்சா பாலத்திற்குச் சில மீட்டர் கீழே உள்ளது. சற்று அதிக உயரத்தில் அமைந்துள்ள தால் ஏரியில் நீர் மட்டத்தை ஒழுங்குபடுத்த தால் கேட் என்று அழைக்கப்படும் ஓர் ஒழுங்கு வாயில் உள்ளது. தால் வாயிலுக்குப் பிறகு சினார் பாக் என்று அழைக்கப்படும் ஒரு தீவு இந்தக் கால்வாயில் உள்ளது.

வரலாறு 
ஆப்பிள் ஓடைக் கால்வாய் பண்டைய காலத்திலிருந்தே "மகாசரித்" என்ற பெயரைக் கொண்டிருந்தது. இதன் முக்கிய நோக்கம் எப்போதுமே தால் ஏரியின் உபரி நீரை ஜீலத்திற்கு எடுத்துச் செல்வதாகும். இதன் கரையில் பல வகையான மரங்கள் இருந்ததால், "பாம்ப்-சூன்ட்" என்ற காசுமீரி வார்த்தையிலிருந்து இக்கால்வாய் இதன் பெயரைப் பெற்றது.

மேற்கோள்கள் 

சம்மு காசுமீரிலுள்ள கால்வாய்கள்
டெட்ராசெலீனியம் டெட்ராநைட்ரைடு

டெட்ராசெலீனியம் டெட்ராநைட்ரைடு (Tetraselenium tetranitride) என்பது Se4N4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒத்த சேர்மமான டெட்ராசல்பர் டெட்ரா நைட்ரைடு (S4N4) போல, டெட்ராசெலீனியம் டெட்ராநைட்ரைடு ஓர் ஆரஞ்சு நிற திடப்பொருளாகும். இருப்பினும் இது S4N4 சேர்மத்தை விட குறைவாகக் கரையக்கூடியது மற்றும் அதிக அதிர்ச்சி உணர்திறன் கொண்டது. 

S4N4 சேர்மத்தைப் போன்ற கூண்டு வடிவ கட்டமைப்பை அமைப்பை டெட்ராசெலீனியம் டெட்ராநைட்ரைடு ஏற்றுக்கொள்கிறது என்று எக்சு கதிர் படிகவியல் மூலம் தீர்மானிக்கப்பட்டுள்ளது. Se−Se மற்றும் Se−N பிணைப்பு இடைவெளிகள் முறையே 2.740 மற்றும் 1.800 Å ஆகும். N−Se−N பிணைப்புக் கோணம் 90° ஆகும்.

இதன் பல வேதி வினைகளுடன் Se4N4 அலுமினியம் குளோரைடுடன் வினைபுரிந்து Se2N2 சேர்மத்த்தின் கூட்டு விளைபொருளை உருவாக்குவதும் ஒன்றாகும்.

மேற்கோள்கள்

செலீனியம் சேர்மங்கள்
நைட்ரைடுகள்
பல்லினவளையச் சேர்மங்கள் (3 வளையங்கள்)
வெடிக்கும் வேதிப்பொருட்கள்
எட்டு உறுப்பு வளையங்கள்
செலீனியம் டெட்ரா அசைடு

செலீனியம் டெட்ரா அசைடு (Selenium tetraazide) என்பது Se(N3)4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது அதிக உணர்திறன் கொண்ட ஒரு வெடிபொருளாகும். இது செலீனியம் டெட்ராபுளோரைடு மற்றும் மும்மெத்தில்சிலில் அசைடு ஆகிய வேதிப்பொருள்களிலிருந்து  நேரடியாக தயாரிக்கப்படுகிறது.

பண்புகள்
செலீனியம் டெட்ரா அசைடு ஒரு மஞ்சள் நிறத் திடப்பொருளாகும். குறைந்த கரைதிறன் காரணமாக இது அடிக்கடி வீழ்படிவாகிறது. செலீனியம் டெட்ரா அசைடு குறைந்த வெப்பநிலையில் கூட எரிப்புக்கு மிகவும் எளிதில் பாதிக்கப்படுகிறது. மேலும் -50 பாகை செல்சியசு வெப்பநிலையில் மட்டுமே நிலைப்புத்தன்மையுடன் இருப்பதும் கண்டறியப்பட்டது.

மேற்கோள்கள் 

செலீனியம் சேர்மங்கள்
அசைடுகள்
செலீனியம் இருகுளோரைடு

செலீனியம் இருகுளோரைடு (Selenium dichloride) என்பது SeCl2 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  ஈதர்களில் கரைக்கும்பொழுது இது செம்-பழுப்பு கரைசல்களை உருவாக்குகிறது.

தயாரிப்பு
சாம்பல் நிற செலீனியத்துடன் சல்பியூரைல் குளோரைடு சேர்மத்தைச் சேர்த்து சூடுபடுத்தி செலீனியம் இருகுளோரைடு தயாரிக்கப்படுகிறது.

பண்புகள்
தயோயீத்தர்கள் மற்றும் தயோயூரியாக்களுடன் செலீனியம் இருகுளோரைடு சேர்ந்து உருவாகும் கூட்டுவிளைபொருள்கள் நன்கு வகைப்படுத்தப்பட்டுள்ளன. தொடர்புடைய தெலூரியம் இருகுளோரைடின் அணைவுச் சேர்மங்களும் அறியப்படுகின்றன.

செலினியம் இருகுளோரைடின் கரைசல்கள் அறை வெப்பநிலையில் நிலையற்றவை.  அறை வெப்பநிலையில் பல நிமிடங்களுக்குப் பிறகு செலீனியம் மோனோகுளோரைடை இவை உருவாக்குகின்றன:
3 SeCl2  →  Se2Cl2  +  SeCl4

மேற்கோள்கள் 

செலீனியம் சேர்மங்கள்
குளோரைடுகள்
இராகவேந்திர குமார் சிங்

இராகவேந்திர குமார் சிங் (Raghvendra Kumar Singh)  இந்தியாவைச் சேர்ந்த ஓர் அரசியல்வாதியாவார்.  வழக்கறிஞரான இவர் உத்தரப் பிரதேச மாநிலத்திலுள்ள இட்டாவா மாவட்டத்தின் பர்தானா சட்டமன்றத் தொகுதியில் போட்டியிட்டு  18 ஆவது  சட்டமன்ற உறுப்பினராக உள்ளார். இவர் சமாச்சுவாடி கட்சியின் உறுப்பினர் ஆவார்

ஆரம்பகால வாழ்க்கை. 
இராகவேந்திர குமார் சிங் 1969 ஆம் ஆண்டு ஆகத்து மாதம் 18  ஆம் தேதியன்று உத்தரபிரதேசத்தில் அவத் கிசோரின் இந்து குடும்பத்தில் பிறந்தார்.  இரீட்டா சவுத்ரி என்ற பெண்ணை 14 ஜூன் 1993 ஆம் ஆண்டு சூன் மாதம் 14 ஆம் தேதியன்று திருமணம்  செய்து கொண்டார். இவர்களுக்கு மூன்று குழந்தைகள் உள்ளனர்.

மேலும் காண்க 
 சமாச்சுவாதி கட்சி

மேற்கோள்கள் 

உத்தரப் பிரதேச அரசியல்வாதிகள்
வாழும் நபர்கள்
1969 பிறப்புகள்
சமாஜ்வாதி கட்சி
பியூசு ரஞ்சன் நிசாத்து

பியூசு ரஞ்சன் நிசாத்து (Piyush Ranjan Nishad)  இந்தியாவைச் சேர்ந்த ஓர் அரசியல்வாதியாவார்.  உத்தரப் பிரதேச மாநிலத்திலுள்ள பிரயாக்ராச்சு மாவட்டத்தின்  கராச்சனா சட்டமன்றத் தொகுதியில் போட்டியிட்டு உத்தரப் பிரதேசத்தின் 18 ஆவது  சட்டமன்ற உறுப்பினராக உள்ளார். பாரதிய சனதா கட்சியில் இவர் உறுப்பினராக உள்ளார்.

ஆரம்பகால வாழ்க்கை. 
பியூசு ரஞ்சன் நிசாத்து 1972 ஆம் ஆண்டு செப்டம்பர் மாதம் 09 ஆம் தேதியன்று உத்தரபிரதேசத்தில் கம்லா பிரசாத்து நிசாத்து இந்து குடும்பத்தில் பிரயாக்ராச்சு நகரத்தில் பிறந்தார். 1995 ஆம் ஆண்டு சகுந்தலா நிசாத்து என்ற பெண்ணை திருமணம்  செய்து கொண்டார். இவர்களுக்கு நான்கு குழந்தைகள் உள்ளனர்.

மேலும் காண்க 
உத்தரப் பிரதேச சட்டப் பேரவை

மேற்கோள்கள் 

1972 பிறப்புகள்
வாழும் நபர்கள்
இந்திய அரசியல்வாதிகள்
உத்தரப் பிரதேச சட்டமன்ற உறுப்பினர்கள்
பட்டினிக் கலைஞர்

பட்டனிக் கலைஞர்கள் (Hunger artist) என்பவர்கள் 18, 19 மற்றும் 20 ஆம் நூற்றாண்டுகளின் முற்பகுதியில் ஐரோப்பாவிலும் அமெரிக்காவிலும் இருந்த கலைஞர்கள் ஆவர். இவர்கள் பணம் செலுத்தி வரும்  பார்வையாளர்களை மகிழ்விப்பதற்காக, நீண்ட காலத்திற்கு பட்டினிக் கிடந்தனர். இந்த நிகழ்வு முதன்முதலில் 17 ஆம் நூற்றாண்டில் தோன்றியது, 1880 களில் அதன் உச்சத்தை அடைந்தது. பட்டினிக் கலைஞர்கள் எல்லோரும் ஆண்களாகவே இருந்தனர். ஒவ்வொரு நகரமாக சென்று  பரவலாக விளம்பரப்படுத்தப்பட்ட உண்ணா நோன்பை 40 நாட்கள் வரை மேற்கொண்டனர். பல பட்டினிக் கலைஞர்கள் தங்கள் நிகழ்ச்சிகளின் போது பிறரை ஏமாற்றியது கண்டறியப்பட்டது. 

பிரான்ஸ் காஃப்காவின் 1922 ஆண்டைய சிறுகதையான "எ ஹங்கர் ஆர்ட்டிஸ்ட்", அதே பெயரிலான சிறுகதை தொகுப்பில் உள்ளது.

பட்டினிக் கலைஞர்களாக  "வாழும் எலும்புக்கூடுகள்" போன்று உள்ளவர்கள்,  குறைந்த உடல் எடை கொண்டவர்கள் இந்த நிகழ்ச்சிகளில் இடம்பெற்றனர்.

மேற்கோள்கள் 

காட்சிக் கலைகள்
கேதா மக்களவைத் தொகுதி

கேதா மக்களவைத் தொகுதி என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, கெடா மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

மக்களவை உறுப்பினர்கள்

தேர்தல் முடிவுகள்

2024

மேலும் காண்க 
 கேதா மாவட்டம்
 மக்களவை தொகுதிகளின் பட்டியல்

மேற்கோள்கள் 

குசராத்து மக்களவைத் தொகுதிகள்
Webarchive template wayback links
ரியான் பராக்

ரியான் பராக் தாசு (Riyan Parag Das, பிறப்பு: 10 நவம்பர் 2021) இந்தியப் பன்னாட்டுத் துடுப்பாட்ட வீரர். இவர் இந்திய அணியில் மட்டுப்படுத்தப்பட்ட ஓவர்கள் போட்டிகளில் பல்-துறை ஆட்டக்காரராக விளையாடி வருகிறார். இவர் அசாம் துடுப்பாட்ட அணியின் தலைவராகவும், இந்தியன் பிரீமியர் லீக் போட்டிகளில் ராஜஸ்தான் ராயல்ஸ் அணியிலும் விளையாடுகிறார். இவர் இந்திய 19 வயதிற்குட்பட்டோர் துடுப்பாட்ட அணியில் விளையாடி 2018 உலகக்கிண்ணத்தைப் பெற்றுக் கொடுத்தார்.

2024 ஐபிஎல் தொடரில் ராஜஸ்தான் ராயல்ஸ் அணியில் அதிக ஓட்டங்கள் எடுத்த வீரராக விளங்கினார்.

2024 சூலை 6 முதல் சிம்பாப்வேக்கான சுற்றுப்பயணத்திற்கான இந்திய தேசிய அணியின் இ20ப அணிக்கு இவரது பெயர் தேர்ந்தெடுக்கப்பட்டபோது, ​​இந்திய தேசிய அணியில் சேர்க்கப்பட்ட முதல் அசாமியர் ஆனார். 27 சூலை 2024 இல் தொடங்கிய இலங்கைச் சுற்றுப்பயணத்தின் போது பன்னாட்டு ஒருநாள், இ20ப போட்டிகளில் விளையாடத் தேர்ந்தெடுக்கப்பட்டார். இவர் தனது முதலாவது ஒருநாள் போட்டியை இலங்கைக்கு எதிராக 2024 ஆகத்து 7 இல் விளையாடி 3 இலக்குகளைக் கைப்பற்றினார்.

மேற்கோள்கள்

வெளி இணைப்புகள்
 
 ரியான்  பராக் IPL மற்றும் T20I ரன் விவரங்கள்

2001 பிறப்புகள்
வாழும் நபர்கள்
இந்தியத் துடுப்பாட்டக்காரர்கள்
இந்திய ஒருநாள் பன்னாட்டுத் துடுப்பாட்டக்காரர்கள்
கோத்ரா மக்களவைத் தொகுதி

கோத்ரா மக்களவைத் தொகுதி (Godhra Lok Sabha constituency) என்பது இந்தியாவின் குசராத்து மாநிலத்தில் 1962 முதல் 2008 வரை செயல்பாட்டில் முன்னர் இருந்த ஒரு மக்களவை நாடாளுமன்ற மக்களவைத் தொகுதி ஆகும். 2008ஆம் ஆண்டு எல்லை மறுநிர்ணயத்திற்குப் பிறகு, இதன் பெரும்பகுதி பஞ்ச்மகால் மக்களவைத் தொகுதியுடன் இணைக்கப்பட்டது.

மக்களவை உறுப்பினர்கள் 

 1952-62: செயலில் இல்லை
 1967: பிலு மோடி, சுதந்திராக் கட்சி
 1971: பிலு மோடி, சுதந்திராக் கட்சி
 1977: கிதேந்திர தேசாய், இந்திய தேசிய காங்கிரசு
 1980: ஜெய்தீப் சிங், இந்திய தேசிய காங்கிரசு
 1984: ஜெய்தீப் சிங், இந்திய தேசிய காங்கிரசு (இறப்பு 1987–88)
 1988^ :பிஎஸ் புர்சோத்தம் பாய் (ஜனதா கட்சி), இடைத்தேர்தல்
 1989: சாந்திலால் பட்டேல், இந்திய தேசிய காங்கிரசு
 1991: சங்கர்சிங் வகேலா, பாரதிய ஜனதா கட்சி
 1996: சாந்திலால் படேல், ஜனதா தளம்
 1998: சாந்திலால் படேல்,இந்திய தேசிய காங்கிரசு
 1999: பூபேந்திரசிங் சோலங்கி, பாரதிய ஜனதா கட்சி
 2004: பூபேந்திரசிங் சோலங்கி, பாரதிய ஜனதா கட்சி
 2008 முதல்: பார்க்க: பஞ்சமகால்

தேர்தல் முடிவுகள்

1999 

 சோலங்கி, பூபேந்திரசிங் பிரபாத் சிங் (பாஜக) 280,684 வாக்குகள்
 படேல், சாந்திலால் பர்சோத்தம்தாசு (இதேகா) 185,662

2004 
 சோலங்கி, பூபேந்திரசிங் பிரபாத் சிங் (பாஜக) 295,550 வாக்குகள்
 படேல் ராஜேந்திரசிங் பல்வந்த்சிங் (இதேகா) 241,83

மேற்கோள்கள்

மேலும் காண்க 
 Godhra
 இந்திய மக்களவைத் தொகுதிகள்
 பஞ்சமகால் மக்களவைத் தொகுதி

பஞ்சமகால் மாவட்டம்
குசராத்திலுள்ள நீக்கப்பட்ட இந்திய மக்களவைத் தொகுதிகள்
மாண்ட்வி மக்களவைத் தொகுதி

மாண்ட்வி மக்களவைத் தொகுதி (Mandvi Lok Sabha constituency) குசராத்தின் சூரத்தில் செயல்பாட்டில் இருந்த ஒரு மக்களவைத் தொகுதி ஆகும். இது 1960 வரை பம்பாய் மாகாணத்தின் ஒரு பகுதியாகவும் பின்னர் குசராத்து மாநிலத்தின் ஒரு பகுதியாகவும் இருந்தது. நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் ஒரு பகுதியாக இந்த தொகுதி 2008-இல் நீக்கப்பட்டது. இந்தத் தொகுதி பழங்குடியினருக்கு ஒதுக்கப்பட்டிருந்தது.

நாடாளுமன்ற உறுப்பினர்கள்

மேலும் காண்க 

 மக்களவை தொகுதிகளின் பட்டியல்
 பர்தோலி தொகுதி

மேற்கோள்கள் 

குசராத்திலுள்ள நீக்கப்பட்ட இந்திய மக்களவைத் தொகுதிகள்
ஜூனாகத் மக்களவைத் தொகுதி

ஜுனாகத் மக்களவைத் தொகுதி (Junagadh Lok Sabha constituency) என்பது மேற்கு இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

சட்டமன்றப் பிரிவுகள் 
ஜுனாகத் மக்களவைத் தொகுதியின் கீழ் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 ஜுனாகத் மாவட்டம்
 மக்களவை தொகுதிகளின் பட்டியல்

மேற்கோள்கள் 

ஜூனாகத் மாவட்டம்
குசராத்து மக்களவைத் தொகுதிகள்
Webarchive template wayback links
காலியம் அசிட்டைலசிட்டோனேட்டு

காலியம் அசிட்டைலசிட்டோனேட்டு (Gallium acetylacetonate) என்பது Ga(C5H7O2)3 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அணைவுச் சேர்மத்தை சுருக்கமாக Ga(acac)3 என்ற வாய்பாட்டாலும் அடையாளப்படுத்தலாம். மூன்று அசிட்டைலசிட்டோனேட்டு ஈந்தணைவிகளைக்  கொண்ட இந்த காலியம் அணைவுச் சேர்மம்  ஆராய்ச்சியில் பயன்படுத்தப்படுகிறது. மூலக்கூறு D3 சமச்சீர்நிலையைக் கொண்டுள்ளது. மற்ற எண்முக திரிசு(அசிட்டைலசிட்டோனேட்டு)களுடன் ஒத்த வடிவமைப்பைக் கொண்டுள்ளது.

பயன்கள்
காலியம் ஆக்சைடு மெல்லிய படலங்களை   அணுவடுக்குப் படிகப்படலவியல் மூலம் தண்ணீர் அல்லது ஓசோனை முன்னோடிச் சேர்மமாக காலியம் அசிட்டைலசிட்டோனேட்டுடன் சேர்ப்பதன் மூலம் உருவாக்க முடியும். காலியம் அசிட்டைலசிட்டோனேட்டைப் பயன்படுத்தி உயர் தூய்மையான காலியம் நைட்ரைடு நுண் கம்பிகள் மற்றும் நுண் ஊசிகளை குறைந்த வெப்பநிலை வளர்ச்சிக்கும் பயன்படுத்தப்படலாம்.

மேற்கோள்கள்

காலியம் சேர்மங்கள்
அசிட்டைலசிட்டோனேட்டு அணைவுகள்
குரோமியம் அசைடு

குரோமியம் அசைடு (Chromium azide) என்பது Cr(N3)3 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.. குரோமியம் மூவசைடு, குரோமியம் டிரையசைடு என்ற பெயர்களாலும் இது அழைக்கப்படுகிறது.

பண்புகள்
குரோமியம் அசைடு உருவாக்கம் குரோமியம் உப்புகள் மற்றும் சோடியம் அசைடு ஆகியவற்றிலிருந்து ஆராயப்பட்டது. சோடியம் அசைடுடன் தூய ஆல்ககாலில் உள்ள உலர்ந்த படிக குரோமியம்(III) நைட்ரேட்டு கரைசலை ஆவியாக்குவதன் மூலம் குரோமியம் அசைடு  1922 ஆம் ஆண்டில் பிரிக்கப்பட்டது. ஒளியளவு நிறநிரலியல் ஆய்வின் மூலம், குரோமியம்(III) நைட்ரேட்டு கரைசலின் பச்சை நிறத்திற்குக் காரணம் மோனோ-அசிடோ-குரோமியம்(III) அணைவு என்று காட்டப்பட்டது. இரண்டு உறிஞ்சக்கூடிய நிலைகள் அதிகபட்சம் 445 மற்றும் 605 நானோமீட்டரில் அமைந்திருந்தது. குரோமியம் அசைடு அதன் ஒளியியல் செயலில் உள்ள Cr3+ அயனிகளில் இருந்து ஒளிர்வு பண்புகளைக் கொண்டுள்ளது.

மேற்கோள்கள் 

குரோமியம் சேர்மங்கள்
அசைடுகள்
செம்பழுப்பு மார்பு குயில்

செம்பழுப்பு மார்பு குயில் (Chestnut-breasted cuckoo) என்பது குயில் குடும்பமான குக்குலிடேவினைச் சேர்ந்த ஒரு சிற்றினமாகும் (காகோமேண்டிசு காசுடனேவென்ட்ரிசு). இது ஆத்திரேலியா, இந்தோனேசியா மற்றும் பப்புவா நியூ கினியில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல வறண்ட காடுகள் மற்றும் மிதவெப்பமய அல்லது வெப்ப மண்டலச் சதுப்புநிலக் காடுகள் ஆகும்.

வகைப்பாட்டியல் 
இச்சிற்றினத்தின் கீழ் மூன்று துணையினங்கள் தற்போது அங்கீகரிக்கப்பட்டுள்ளன:

 காகோமேண்டிசு காசுடனேவென்ட்ரிசு அர்பாகியானசு (சால்வதோரி, 1889)  -மேற்கு நியூ கினி பகுதிகள்.
 காகோமேண்டிசு காசுடனேவென்ட்ரிசு வெய்சுகே (ரீச்செனோ, 1900-கிழக்கு நியூ கினி
 காகோமேண்டிசு காசுடனேவென்ட்ரிசு காசுடனேவென்ட்ரிசு (கோல்ட், 1867)  -இந்தோனேசியாவில் உள்ள அரு தீவுகள் மற்றும் ஆத்திரேலியா கேப் யார்க் தீபகற்பம்

விளக்கம் 
செம்பழுப்பு மார்பு குயில் சுமார் 22-25 சென்டிமீட்டர்கள் நீளம் வரை வளரக்கூடியது. முதிர்ச்சியடைந்த குயில்கள் அடர் சாம்பல்-நீல நிறத் தலை, முதுகு மற்றும் இறக்கைகளுடனும், ஆழ்ந்த செம் மார்பகம், அடிப்பகுதியுடன்,  கருப்பு மற்றும் வெள்ளை வாலுடன் காணப்படும். இளம் வயதுடைய குயில்களின் கால்கள், தலை மற்றும் இறக்கைகள் மந்தமான சாம்பல் நிறத்துடன் இறக்கைகளின் வெளிப்புறப் பகுதிகளில் மந்தமான நடுத்தரப் பழுப்பு நிறமாகவும், மார்பகம் மற்றும் கீழ் பகுதிகளில் வெளிர் அல்லது இலவங்கப்பட்டை நிறமாகவும் இருக்கும். வால் நடுவில் பழுப்பு பட்டையும் வெள்ளை நிறக் கோட்டுடன் காணப்படும். முதிர்ச்சியடைந்த மற்றும் முதிர்ச்சியடையாத பறவைகளின் கண்களைச் சுற்று மஞ்சள் வளையம் காணப்படும்.

செம்பழுப்பு மார்பு குயில், தூரிகை குயில் (கா. வேரியோலோசசு மற்றும் விசிறி-வால் குயில் (கா. பிளபெல்லிபார்மிசு) ஆகியவற்றை விட சற்றே சிறியது. ஆனால் முதிர்ச்சியடைந்த செம்மார்பு பழுப்பு குயிலின் மார்பகம் மற்றும் அடிப்பகுதி மிகவும் அடர் வண்ணத்தில் காணப்படும்.

மேற்கோள்கள் 

குயில்கள்
அரவிந்து பிரதாப்பு

அரவிந்து பிரதாப்பு (Arvind Pratap)   இந்தியாவைச் சேர்ந்த ஓர் அரசியல்வாதியாவார். சமாச்சுவாடி கட்சி உறுப்பினராக உத்தரப் பிரதேச அரசியலில் ஈடுபட்டார்.  மதுரா-எட்டா-மைன்புரி தொகுதியிலிருந்து உத்தரபிரதேச சட்டமன்றத்திற்கு தேர்ந்தெடுக்கப்பட்டார்.

இவரது தாயார் கீதா தேவி, இராம் கோபால் யாதவின் சகோதரி ஆவார். அவர்  2021 ஆம் ஆண்டு ஆகத்து மாதத்தில் இறந்தார்.

கல்வி மற்றும் தொழில் 
1998 ஆம் ஆண்டில் இட்டாவாவின் இயோன்ராவில் உள்ள சத்ரபதி சாகூச்சி  சீ மகாராச்சு பல்கலைக்கழகத்தின் சவுத்ரி சரண் சிங் பட்டப்படிப்பு கல்லூரியில் இவர் பட்டம் பெற்றார். 2000 ஆம் ஆண்டில் சத்திரபதி சாகூச்சி சீ மகாராச்சு  பல்கலைக்கழகத்தின் கே. கே. பட்டப்படிப்பு கல்லூரியிலிருந்து முதுகலைப் பட்டம் பெற்றார். 2016 ஆம் ஆண்டில் சட்டமன்றக் குழு உறுப்பினராவதற்கு  முன்பு கர்கால் நகரத்தின் பஞ்சாயத்துத் தலைவராகவும் பணியாற்றினார்.

மேற்கோள்கள் 

1973 பிறப்புகள்
வாழும் நபர்கள்
இந்திய அரசியல்வாதிகள்
உத்தரப் பிரதேச சட்டமன்ற உறுப்பினர்கள்
கலைஞர் எழுதுகோல் விருது

கலைஞர் எழுதுகோல் விருது என்பது முன்னாள் முதலமைச்சர் மு. கருணாநிதி நினைவாக தமிழ்நாடு அரசு ஆண்டுதோறும் இதழியலாளரொருவருக்கு வழங்கிவரும் விருதாகும். இவ்விருதானது ஒவ்வொரு ஆண்டும் தமிழ் இதழியல் துறை மூலம் சமூக மேம்பாட்டிற்காகவும், விளிம்பு நிலை மக்களின் மேம்பாட்டிற்காகவும் பங்காற்றிய சிறந்த இதழியலாளர்க்கு தமிழ் வளர்ச்சி மற்றும் செய்தித் துறை சார்பாக வழங்கப்படுகிறது. விருதுடன் ஐந்து லட்சம் பணப்பரிசும் பாராட்டுச் சான்றிதழும் வழங்கப்படுகின்றன.

மேற்கோள்கள்

தமிழ் மொழி விருதுகள்
ஐதரோ அயோடிக்கு அமிலம்

ஐதரோ அயோடிக்கு அமிலம் (Hydroiodic acid) என்பது HI என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரயோடிக்கு அமிலம் என்ற பெயராலும் இது அழைக்கப்படும். ஐதரசன் அயோடைடின் நீரிய கரைசலான இது நிறமற்ற நீர்மமாகக்  காணப்படுகிறது. இது ஒரு வலிமையான அமிலமாகும். இதில் ஐதரசன் அயோடைடு நீரிய கரைசலில் முழுமையாக அயனியாக்கம் செய்யப்படுகிறது. ஐதரசன்  அயோடைடின் செறிவூட்டப்பட்ட நீர்த்த கரைசல்கள் பொதுவாக 48% முதல் 57% HI நிறையை கொண்டிருக்கும்.

வினைகள்
ஐதரோ அயோடிக்கு அமிலம் காற்றிலுள்ள ஆக்சிசனுடன் வினைபுரிந்து நீரையும் அயோடினையும் கொடுக்கிறது. 

4 HI(நீரிய) + O2 → 2 H2O + 2 I2

ஐதரசன் ஆலைடுகளைப் போலவே, ஐதரோ அயோடிக்கு அமிலமும் ஆல்க்கீன்களுடன் சேர்த்து ஆல்க்கைல் அயோடைடுகளைக் கொடுக்கிறது. இது ஒரு குறைக்கும் முகவராகவும் பயன்படுத்தப்படுகிறது. உதாரணமாக அரோமாட்டிக்கு நைட்ரோ சேர்மங்களை அனிலின்களாகக் குறைப்பதில் இது பயன்படுகிறது.

கேடிவா செயல்முறை
கேடிவா செயல்முறையானது ஐதரோ அயோடிக்கு அமிலத்தின் முக்கிய இறுதிப் பயன்பாடாகும். இது மெத்தனாலின் கார்பனைலேற்ற வினையின் மூலம் அசிட்டிக் அமிலத்தை உற்பத்தி செய்வதற்கான இணை-வினையூக்கியாக செயல்படுகிறது.

பயன்பாடுகள்
ஐதரோ அயோடிக்கு அமிலத்தை அமெரிக்க போதைப்பொருள் அமலாக்க நிர்வாகக் கூட்டமைப்பு பட்டியல் I இரசாயனமாக பட்டியலிட்டுள்ளது.

மேற்கோள்கள்

வெளி இணைப்புகள் 
 International Chemical Safety Card 1326
 European Chemicals Bureau
 Viscosities of Aqueous Hydrochloric Acid Solutions, and Densities and Viscosities of Aqueous Hydroiodic Acid Solutions

அயோடைடுகள்
காடிகள்
அலோக ஆலைடுகள்
ஒடுக்கிகள்
செர்கோகோக்சிக்சு

செர்கோகோக்சிக்சு (Cercococcyx) என்பது நீண்ட வால் கொண்ட குயில் என்று அழைக்கப்படும் குக்குலிடே குடும்பத்தைச் சேர்ந்த குயில்களின் ஒரு பேரினம் ஆகும்.

சிற்றினங்கள் 
செர்கோகோசிக்சு பின்வரும் சிற்றினங்களைக் கொண்டுள்ளது.

 நீண்ட வால் சீகாரக் குயில் (செர்கோக்கோக்சிக்சு லெமைரீயே) 
 நீண்ட பட்டை வால் கொண்ட குயில் (செர்கோகோக்சிக்சு மோண்டனசு) 
 நீண்ட சாம்பல் வால் குயில் (செர்கோகோக்சிக்சு மெக்கோவி) 
 ஆலிவ் நீண்ட வால் குயில் (செர்கோகோக்சிக்சு ஒலிவினசு) 

பல ஆதாரங்கள் செர்கோகோக்சிக்சு லெமைரீயே, செர்கோகோசிக்சு மெக்கோவி  சிற்றினத்தினத்திலிருந்து வேறுபட்டதாக அங்கீகரிக்கவில்லை.

மேற்கோள்கள் 

பறவைப் பேரினங்கள்
குயில்கள்
சாவகம் சீகாரப் பூங்குருவி

சாவகம் சீகாரப் பூங்குருவி (Javan whistling thrush) என்பது மியூசிகேபிடே குடும்பத்தைச் சேர்ந்த ஒரு பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது.

இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள் 

பூங்குருவிகள்
அரிஸ் சாலே

அரிஸ் சாலே (ஆங்கிலம்; மலாய்: Harris Mohd Salleh) (பிறப்பு: 11 ஏப்ரல் 1930) என்பவர் ஒரு மலேசிய அரசியல்வாதி, சூன் 1976 முதல் ஏப்ரல் 1985 வரை சபாவின் 6-ஆவது முதலமைச்சராகப் பணியாற்றியவர் ஆவார். இவர் சபா மக்கள் ஐக்கிய முன்னணியின் (பெர்ஜாயா) கூட்டணியின் தலைவராகவும் இருந்தார்.

அவரின் பதவிக் காலத்தில், சபா மாநிலத்தின் ஒரு பகுதியாக இருந்த லபுவான் தீவை மலேசியாவின் மத்திய அரசுக்கு விட்டுக்கொடுத்தார். 

அந்த வகையில் லபுவான் தீவு மலேசியாவின் இரண்டாவது கூட்டாட்சிப் பிரதேசமாக மாறியது.

விருதுகள்

மலேசிய விருதுகள்
  : 
  - Order of the Defender of the Realm (PMN) – Tan Sri (2010)
  :
  (1968, மீட்கப்பட்டது 1986)
  :
  - Order of the Crown of Johor (SPMJ) – Dato (1980)
  :
  - Order of the Life of the Crown of Kelantan (SJMK) – Dato' (1984)
  :
  - Order of Sultan Ahmad Shah of Pahang (SSAP) – Dato' Sri (1982)
  :
  - Order of the Crown of Selangor (SPMS) – Dato' Seri (1980)
  :
  - Order of the Star of Hornbill Sarawak (DA) – Datuk Amar (1980)

மேலும் காண்க

 18-அம்ச உடன்படிக்கை
 சபா மாநில சட்டமன்றம்
 மலேசிய 20-அம்ச உடன்படிக்கை
 மலேசியாவில் கூட்டாட்சி
 சபா முதலமைச்சர்

மேற்கோள்கள்

நூல்கள்
 Rafaelle, Paul. "Harris Salleh of Sabah", Condor Publishing, Hong Kong (1986).

வெளி இணைப்புகள்

வாழும் நபர்கள்
1930 பிறப்புகள்
சபா அரசியல்‎
மலேசிய முசுலிம்கள்
மலேசிய அரசியல்வாதிகள்‎
மலேசிய மக்களவை உறுப்பினர்கள்
காங்கேர் மக்களவைத் தொகுதி

காங்கேர் மக்களவைத் தொகுதி (Kanker Lok Sabha constituency) இந்தியாவின் சத்தீசுகர் மாநிலத்தில் உள்ள ஒரு மக்களவைத் தொகுதி ஆகும்.

சட்டமன்றப் பிரிவுகள் 
காங்கேர் மக்களவைத் தொகுதி பழங்குடியினருக்கு ஒதுக்கப்பட்டுள்ளது. இது பின்வரும் சட்டமன்றத் தொகுதிகளை உள்ளடக்கியது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 காங்கேர்
 மக்களவை தொகுதிகளின் பட்டியல்

மேற்கோள்கள் 

பஸ்தர் மாவட்டம்
துர்க் மாவட்டம்
தம்தரி மாவட்டம்
காங்கேர் மாவட்டம்
சத்தீசுகர் மக்களவைத் தொகுதிகள்
பதான் சட்டமன்றத் தொகுதி

பதான் சட்டமன்றத் தொகுதி (Patan, Chhattisgarh Assembly constituency) என்பது இந்தியாவின் சத்தீசுகர் மாநிலத்தின் 90 சட்டமன்றத் தொகுதிகளில் ஒன்றாகும். இது துர்க் மாவட்டத்தில் உள்ளது.

சத்தீசுகரின் முன்னாள் முதலமைச்சரான பூபேஷ் பாகல் இந்த தொகுதியின் தற்போதைய சட்டமன்ற உறுப்பினர் ஆவார். இந்தத் தொகுதி இந்திய தேசிய காங்கிரஸ் கட்சியின் கோட்டையாகும்.

சட்டப்பேரவை உறுப்பினர்கள்

தேர்தல் முடிவுகள்

2023

2018

மேலும் காண்க 
 துர்க் மாவட்டம்
 துர்க்.

மேற்கோள்கள் 

சத்தீசுகர் சட்டப் பேரவைத் தொகுதிகள்
துர்க் மாவட்டம்
சினிமா எக்ஸ்பிரஸ் விருதுகள்

சினிமா எக்ஸ்பிரஸ் விருதுகள் (Cinema Express Awards) என்பது  இந்தியன் எக்ஸ்பிரஸ் குழுத்திலிருந்து வெளிவரும் இதழான  சினிமா எக்ஸ்பிரஸ் சார்பில் ஆண்டுதோறும் வழங்கப்படும் திரைப்பட விருதுகள் ஆகும். இது  தமிழ், தெலுங்கு, கன்னடம், மலையாளம் உள்ளிட்ட தென்னிந்திய திரையுலகில் உள்ள தொழில் வல்லுநர்களின் கலைச் சிறப்பை கௌரவிக்கும் வகையில் வழங்கப்படுகிறது. இந்த விருதுகள் 1981 ஆம் ஆண்டு  அறிமுகப்படுத்தப்பட்டன. 1987 முதல் விருதுகள் பல பிரிவுகளுக்கு விரிவாக்கபட்டன.

விருதுகள்

தமிழ் 

 சிறந்த திரைப்படத்திற்கான சினிமா எக்ஸ்பிரஸ் விருது - தமிழ்
 சிறந்த இயக்குநருக்கான சினிமா எக்ஸ்பிரஸ் விருது - தமிழ்
 சிறந்த நடிகருக்கான சினிமா எக்ஸ்பிரஸ் விருது - தமிழ்
 சிறந்த நடிகைக்கான சினிமா எக்ஸ்பிரஸ் விருது - தமிழ்

கன்னடம் 

 சிறந்த படத்திற்கான சினிமா எக்ஸ்பிரஸ் விருது-கன்னடம்
 சிறந்த இயக்குனருக்கான சினிமா எக்ஸ்பிரஸ் விருது-கன்னடம்
 சிறந்த நடிகருக்கான சினிமா எக்ஸ்பிரஸ் விருது-கன்னடம்
 சிறந்த நடிகைக்கான சினிமா எக்ஸ்பிரஸ் விருது-கன்னடம்

தெலுங்கு 

 சிறந்த படத்திற்கான சினிமா எக்ஸ்பிரஸ் விருது-தெலுங்கு
 சிறந்த இயக்குனருக்கான சினிமா எக்ஸ்பிரஸ் விருது-தெலுங்கு
 சிறந்த நடிகருக்கான சினிமா எக்ஸ்பிரஸ் விருது-தெலுங்கு
 சிறந்த நடிகைக்கான சினிமா எக்ஸ்பிரஸ் விருது-தெலுங்கு

மலையாளம் 

 சிறந்த படத்திற்கான சினிமா எக்ஸ்பிரஸ் விருது-மலையாளம்
 சிறந்த இயக்குனருக்கான சினிமா எக்ஸ்பிரஸ் விருது-மலையாளம்
 சிறந்த நடிகருக்கான சினிமா எக்ஸ்பிரஸ் விருது-மலையாளம்
 சிறந்த நடிகைக்கான சினிமா எக்ஸ்பிரஸ் விருது-மலையாளம்

நிகழ்வுகள் 

 7வது சினிமா எக்ஸ்பிரஸ் விருதுகள்
 8வது சினிமா எக்ஸ்பிரஸ் விருதுகள்
 9வது சினிமா எக்ஸ்பிரஸ் விருதுகள்
 10வது சினிமா எக்ஸ்பிரஸ் விருதுகள்
 12வது சினிமா எக்ஸ்பிரஸ் விருதுகள்
 13வது சினிமா எக்ஸ்பிரஸ் விருதுகள்
 14வது சினிமா எக்ஸ்பிரஸ் விருதுகள்

மேற்கோள்கள்

வெளி இணைப்புகள் 
 

தமிழ்த் திரைப்பட விருதுகள்
இந்தியத் திரைப்பட விருதுகள்
பசுதர் மக்களவைத் தொகுதி

பஸ்தர் மக்களவைத் தொகுதி (Bastar Lok Sabha constituency) மத்திய இந்தியாவில் சத்தீசுகர் மாநிலத்தில் உள்ள 11 மக்களவைத் தொகுதிகளில்  ஒன்றாகும். இந்த மக்களவைத் தொகுதி பழங்குடியினருக்கு ஒதுக்கப்பட்டுள்ளது.

சட்டமன்றப் பிரிவுகள் 
மத்தியப் பிரதேசம் மற்றும் சத்தீசுகரில் உள்ள மற்ற மக்களவைத் தொகுதிகளைப் போலவே, துர்க் போன்ற சில இடங்களுடன் (இது ஒன்பது சட்டமன்றத் தொகுதிகளைக் கொண்டுள்ளது), பஸ்தர் மக்களவைத் தொகுதி 8 சட்டமன்றத் தொகுதிகளைக் கொண்டுள்ளது. பஸ்தர் மக்களவையின் கீழ் வரும் சட்டமன்றத் தொகுதிகள்:

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 பஸ்தர் மாவட்டம்
 தண்டேவாடா மாவட்டம்
 மக்களவை தொகுதிகளின் பட்டியல்

குறிப்புகள்

வெளி இணைப்புகள் 
 2019 லோக்சபா தேர்தல் தேதி மற்றும் அட்டவணை

தந்தேவாடா மாவட்டம்
பஸ்தர் மாவட்டம்
சத்தீசுகர் மக்களவைத் தொகுதிகள்
தாலியம்(I) அறுபுளோரோபாசுபேட்டு

தாலியம்(I) அறுபுளோரோபாசுபேட்டு (Thallium(I) hexafluorophosphate) என்பது TlPF6 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியம், புளோரின், பாசுபரசு ஆகிய தனிமங்கள் சேர்ந்து இச்சேர்மம் உருவாகிறது.

தாலியம்(I) அறுபுளோரோபாசுபேட்டு தண்ணீரில் கரையும்.

கனசதுரப் படிகத் திட்டத்தில் Pa3 என்ற இடக்குழுவில் வெண்மை நிறப் படிகங்களாக இது உருவாகிறது. 

தாலியம்(I) அறுபுளோரோபாசுபேட்டு நச்சுத்தன்மை வாய்ந்த வேதிச் சேர்மமாகும். தலைக்கு முகப்பிட்டு எச்சரிக்கையுடன் இதை கையாளவேண்டும்.

மேற்கோள்கள் 

தாலியம் சேர்மங்கள்
பாசுபேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
கால்கைட்டு

கால்கைட்டு (Galkhaite) என்பது (Cs,Tl)(Hg,Cu,Zn)6(As,Sb)4S12 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இயற்கையாகக் கிடைக்கும் தயோ ஆர்சனைட்டு குழுக்களில் சல்போ அணைவு உப்பாக இக்கனிமம் காணப்படுகிறது. இக்கனிமம்  மட்டுமே அறியப்பட்ட இயற்கையான Cs-Hg மற்றும் Cs-As நிலையிலுள்ள கனிமமாகும். கார்லின் வகை நீர் வெப்ப படிவுகளில் இது தோன்றுகிறது.

பன்னாட்டு கனிமவியல் சங்கம் கால்கைட்டு கனிமத்தை Gkh என்ற குறியீட்டால் அடையாளப்படுத்துகிறது.

மேற்கோள்கள் 

சல்போவுப்புக் கனிமங்கள்
சீசியம் கனிமங்கள்
ஆர்சனிக் கனிமங்கள்
ஆண்டிமனி கனிமங்கள்
தாலியம் கனிமங்கள்
கனசதுரக் கனிமங்கள்
இருசீசியம் வெள்ளி அறுபுரோமோபிசுமத்தேட்டு

இருசீசியம் வெள்ளி அறுபுரோமோபிசுமத்தேட்டு (Dicaesium silver hexabromobismuthate) என்பது Cs2AgBiBr6 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு நிலையான இரட்டை பெரோவ்சிகைட்டு வேதிப்பொருளாக இருப்பதால், இது கார்பன் டை ஆக்சைடின் ஒளிவினையூக்க குறைப்புக்கு பயன்படுத்தப்படுகிறது.

தயாரிப்பு
48% ஐதரோபுரோமிக் அமிலத்தில் விகிதாச்சார முறை அளவுகளில் சீசியம் புரோமைடு, வெள்ளி புரோமைடு மற்றும் பிசுமத்(III) புரோமைடு ஆகியவற்றைக் கலப்பதன் மூலம் இருசீசியம் வெள்ளி அறுபுரோமோபிசுமத்தேட்டைத் தயாரிக்க முடியும். அதிக வெப்பநிலையில் கரிம கரைப்பானில் தேவைப்படும் துகளை ஊசி முறையைப் பயன்படுத்தி அதன் நுண்படிகங்களைத் தயாரிக்கலாம்.

மேற்கோள்கள் 

சீசியம் சேர்மங்கள்
வெள்ளி சேர்மங்கள்
பிசுமத் சேர்மங்கள்
புரோமோ அணைவுச் சேர்மங்கள்
குல்விர் சிங் பெனிவால்

குல்விர் சிங் பெனிவால் (Kulvir Singh Beniwal) இந்தியாவின் அரியானா மாநிலத்தைச் சேர்ந்த ஓர் அரசியல்வாதியாவார். 1967 ஆம் ஆண்டு அக்டோபர் மாதம் 26 ஆம் தேதியன்று இவர் பிறந்தார். 1984 ஆம் ஆண்டு தன்னுடைய பள்ளி இறுதி வகுப்பில் தேர்ச்சி பெற்றார். 2005 ஆம் ஆண்டு முதல் 2009 ஆம் ஆண்டு வரை பாட்டு கலான் சட்டமன்ற தொகுதியில் குல்விர் சிங் பெனிவால் இந்திய தேசிய காங்கிரசு கட்சியின் உறுப்பினராகத் தேர்தலில் போட்டியிட்டு சட்டமன்ற உறுப்பினராக இருந்தார். 2014 ஆம் ஆண்டில் இந்திய தேசிய லோக் தளம் கட்சியில் உறுப்பினராகச் சேர்ந்தார்.

மேற்கோள்கள் 

அரியானா அரசியல்வாதிகள்
இந்திய தேசிய காங்கிரஸ் அரசியல்வாதிகள்
1967 பிறப்புகள்
இந்திய தேசிய லோக் தளம் அரசியல்வாதிகள்
ஆலனியா ஆறு

ஆலனியா ஆறு  (Aalaniya River) இந்திய மாநிலமான இராசத்தானில்  உள்ள சம்பல் ஆற்றின் துணை ஆறாகும்.  இது முகுந்துவாரா மலைகளில் இருந்து தோன்றுகிறது.  கோட்டா மாவட்டத்தின் லாத்புரா, தாலுக்காவிலுள்ள நோட்னா கிராமத்தில் சம்பல் நதியுடன் இணைவதற்கு முன்பு 75 கிலோமீட்டர் (47 மைல்) தொலைவிற்குப் பாய்கிறது. ஆலனியா ஆறு ஒரு வற்றாத நதியாகும், மேலும் இப்பகுதியில் நீர்ப்பாசனம் மற்றும் குடிநீருக்கான முக்கிய நீர் ஆதாரமுமாகும்.

முதலைகள், ஆமைகள் மற்றும் மீன்கள் உள்ளிட்ட பல்வேறு வகையான தாவரங்கள் மற்றும் விலங்கினங்களுக்கு ஆலனியா நதி இருப்பிடமாக உள்ளது. மீன்பிடித்தல் மற்றும் படகு சவாரி ஆகியவற்றிற்கும் இந்த நதி ஒரு பிரபலமான இடமாகும்.

ஆலனியா நதி இராசதான் மக்களுக்கு ஒரு முக்கியமான இயற்கை வளமாகும். நீர்ப்பாசனம், குடிநீர் மற்றும் பொழுதுபோக்குவதற்கான தண்ணீரை வழங்குகிறது. மேலும் இந்த நதி பல்வேறு வகையான தாவரங்கள் மற்றும் விலங்கினங்களுக்கும் இருப்பிடமாக உள்ளது. எதிர்கால சந்ததியினரின் நலனுக்காக ஆலனியா நதியையும் அதன் சுற்றுச்சூழல் அமைப்பையும் பாதுகாப்பது முக்கியம்.

மேற்கோள்கள் 

இராஜஸ்தான் ஆறுகள்
இந்திய ஆறுகள்
ராஜஸ்தான் புவியியல்
சிறந்த திரைப்படத்திற்கான சினிமா எக்ஸ்பிரஸ் விருது - தமிழ்

சிறந்த திரைப்படத்திற்கான சினிமா எக்ஸ்பிரஸ்  விருது- தமிழ் (Cinema Express Award for Best Film – Tamil) என்பது தென்னிந்தியத் திரைப்படங்களுக்கு ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக சிறந்த தமிழ் (கோலிவுட்)  படங்களுக்கு வழங்கப்படும் ஒரு விருதாகும்.

வெற்றியாளர்கள்

மேற்கோள்கள் 

சினிமா எக்ஸ்பிரஸ் விருதுகள்
சபா அமைச்சரவை

சபா அமைச்சரவை (ஆங்கிலம் Cabinet of Sabah; மலாய்: Kabinet Negeri Sabah  என்பது மலேசியா சபா மாநில அரசாங்க நிர்வாக ஆட்சிக்குழுவாகும். சபா அரசாங்கத்தின் நிர்வாகப் பிரிவின் ஒரு பகுதியாகச் செயல்படும் இந்த ஆட்சிக்குழு மாநில அமைச்சரவை என அழைக்கப்படுகிறது. மலேசிய மாநிலங்களில் சபா, சரவாக் மாநிலங்களில் மட்டும் மாநில ஆட்சிக் குழுவை மாநில அமைச்சரவை என அழைக்கிறார்கள்.

சபா ஆளுநர் அவர்களால் நியமிக்கப்படும் சபா முதலமைச்சர்; சபா மாநிலத்தின் அமைச்சரவைக்குத் தலைமை தாங்குகிறார். சபா முதலமைச்சர் என்பவர், சபாமாநில சட்டமன்றத்தில் பெரும்பான்மையைப் பெற்றவராக இருக்க வேண்டும். மாநில அமைச்சரவையில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

பொது

சபா அமைச்சரவை என்பது மலேசிய நடுவண் அரசாங்கத்தின் மலேசிய அமைச்சரவை கட்டமைப்பைப் போன்றதாகும். ஆனாலும் மாநில அமைச்சரவை அளவில் சிறியது. மலேசிய நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலான பல துறைகளும் மாறுபடுகின்றன.

சபா அமைச்சரவை உறுப்பினர்கள் சபா முதலமைச்சரால் தேர்ந்தெடுக்கப்பட்டு சபா ஆளுநரால் நியமிக்கப் படுகிறார்கள். ஒவ்வோர் அமைச்சருக்கும் ஓர் அமைச்சு உண்டு. ஒவ்வோர் அமைச்சும் மாநில விவகாரங்கள், மாநிலச் செயல்பாடுகள் மற்றும் பல்வகை மாநிலத் துறைகளைக் கவனித்துக் கொள்ளும். அமைச்சரவை உறுப்பினர் வழக்கமாக ஒரு மாநில அமைச்சின் தலைவராக இருப்பார்.

அமைச்சர்களின் பட்டியல் 
சனவரி 11, 2023 நிலவரப்படி, தற்போதைய அமைச்சரவையின் அமைப்பு பின்வருமாறு:

மேலும் காண்க 
 சபா முதல்வர்களின் பட்டியல்
 சபா ஆளுநர்
 சபா மாநில சட்டமன்றம்

மேற்கோள்கள்

வெளி இணைப்புகள் 
 Sabah State Government

சபா
மலேசியாவில் அரசியல்
மலேசியாவின் மாநில சட்டமன்றங்கள்
மலேசியாவின் மாநில ஆட்சிக்குழுக்கள்
சிறந்த இயக்குநருக்கான சினிமா எக்ஸ்பிரஸ் விருது - தமிழ்

சிறந்த இயக்குநருக்கான சினிமா எக்ஸ்பிரஸ் விருது-தமிழ் (Cinema Express Award for Best Director – Tamil) என்பது ஆண்டுதோறும் வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக தமிழ் (கோலிவுட்) படங்களில் பணியாற்றிய இயக்குநருக்காக வழங்கப்படும் ஒரு விருது ஆகும்.

வெற்றியாளர்கள்

மேற்கோள்கள் 

சினிமா எக்ஸ்பிரஸ் விருதுகள்
சிறந்த நடிகருக்கான சினிமா எக்ஸ்பிரஸ் விருது - தமிழ்

சிறந்த நடிகருக்கான சினிமா எக்ஸ்பிரஸ்  விருது - தமிழ் (Cinema Express Award for Best Actor – Tamil) என்பது ஆண்டுதோறும்  வழங்கப்படும் சினிமா எக்ஸ்பிரஸ் விருதுகளின் ஒரு பகுதியாக  தமிழ் (கோலிவுட்) படங்களில் நடித்த சிறந்த நடிகருக்கான ஒரு விருது ஆகும்.

வெற்றியாளர்கள்

மேற்கோள்கள் 

சினிமா எக்ஸ்பிரஸ் விருதுகள்
ஊவாங் சியுச்சென்

ஊவாங் சியுச்சென் (Huang Xuechen) சீனநாட்டைச் சேர்ந்த ஒருங்கிசைந்த நீச்சல் வீராங்கனையாவார். 1990 ஆம் ஆண்டு பிப்ரவரி மாதம் 25 ஆம் தேதியன்று இவர் பிறந்தார்.

ஆரம்பகால வாழ்க்கை
ஊவாங் சியுச்சென் 1990ஆம் ஆண்டில் சாங்காய் நகரத்தில் பிறந்தார். 1996ஆம் ஆண்டு நீச்சல் பயிற்சியைத் தொடங்க சாங்காய் பெய்கூவா பள்ளியில் சேர்ந்தார். 2000ஆம் ஆண்டில், இவர் ஒன்றிணைக்கப்பட்ட நீச்சல் விளையாட்டுக்கு மாறினார். 2002ஆம் ஆண்டில் ஊவாங் சியுச்சென் சாங்காய் விளையாட்டுப் பல்கலைக்கழகத்தில் சேர்ந்தார்.

தொழில்
2005 ஆம் ஆண்டில் ஊவாங் தேசிய இளைஞர் அணியிலும், 2006 ஆம் ஆண்டில் தேசிய அணியிலும் இடம்பிடித்தார்.  2009 ஆம் ஆண்டு  சாண்டோங் மாகாணத்தில் நடந்த 11ஆவது தேசிய விளையாட்டுப் போட்டியில் ஊவாங் ஒருங்கிசைந்த நீச்சலில்  மூன்றாவது இடத்தைப் பெற்றார்.

2008 ஆம் ஆண்டு நடைபெற்ற கோடைகால ஒலிம்பிக் போட்டியின் பெண்கள் குழு போட்டியில் ஊவாங் சியுச்சென் பங்கேற்றார். இப்போட்டியில் இவர் வெண்கலப் பதக்கம் வென்றார்.

2012 கோடைகால ஒலிம்பிக்கில் பெண்கள் இரட்டையர் (லியு ஓவுடன்) பிரிவிலும் மகளிர் அணிப் போட்டியிலும் பங்கேற்று முறையே வெண்கலம் மற்றும் வெள்ளிப் பதக்கங்களை வென்றார். 2016 கோடைகால ஒலிம்பிக்கில், சன் வென்யனுடன் இரட்டையர் வகை போட்டியில் ஒரு பதக்கமும் அணிப் போட்டி நிகழ்வில் ஒன்றுமாக இவர் இரண்டு வெள்ளிப் பதக்கங்களை வென்றார்.

மேற்கோள்கள்

1990 பிறப்புகள்
வாழும் நபர்கள்
சீனப் பெண்கள்
சீன நீச்சல் வீரர்கள்
நரேசு யாதவ் அடேலி

நரேசு யாதவ் அடேலி (Naresh Yadav Ateli, 1 பெப்ரவரி 1963 – 5 நவம்பர் 2024) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். இவர் அரியானா மாநிலத்தில் உள்ள மகேந்திரகர் மாவட்டத்தின் அடேலி தொகுதியின் முன்னாள் சட்டமன்ற உறுப்பினர் ஆவார். அரியானா யுவ கிசான் சங்கர்சு சமிதியில் தலைவராகவும் இருந்தார்.

பின்னணி
நரேசு யாதவ் அடேலி அரியானா வேளாண் பல்கலைக்கழகத்தின் தலைவராகவும், அரியானா பிரதேச இளைஞர் காங்கிரசின் பொதுச் செயலாளராகவும் இருந்தார். 2005 ஆம் ஆண்டில் அரியானா சட்டமன்றத்திற்கு ஒரு சுயேச்சை வேட்பாளராகத் தேர்ந்தெடுக்கப்பட்டார்.

தனிப்பட்ட வாழ்க்கை
நரேசு யாதவ் 1963 ஆம் ஆண்டு அரியானா மாநிலத்தின் மகேந்திரகர் மாவட்டத்தில் உள்ள அடேலி நங்கல் தாலுகாவில் உள்ள இரட்டா கலன் கிராமத்தில் பிறந்தார். ஆல்வார் மற்றும் இசார் நகரங்களில் முதுகலை அறிவியல் (வேளாண்மை) மற்றும் சட்டம் பாடத்தில் பட்டம் பெற்றார். படிப்பை முடித்தவுடன் ஓம்கலா யாதவ் சிங் என்பவரை மணந்து கொண்டார். தம்பதியருக்கு ஒரு மகனும், ஒரு மகளும் உள்ளனர்.

வகித்த பதவிகள்
2005 ஆம் ஆண்டில் நரேசு யாதவ் அரியானாவின் சட்டமன்ற உறுப்பினராக இருந்தார். 
அகில இந்திய காங்கிரசு கட்சி உறுப்பினர்
தலைவர், அரியானா யுவ கிசான் சங்கர்சு சமிதி.
தலைவர், அகில இந்திய கூட்டாட்சி குடியரசுக் கட்சி 
உறுப்பினர், ஐக்கிய நாடுகள் சங்கங்களின் இந்திய கூட்டமைப்பு

மேற்கோள்கள்

வெளி இணைப்புகள்
 Naresh Yadav has threatened the state government of launching an agitation
 Naresh Yadav plans stir against govt
 Naresh Yadav ATELI (MAHENDRAGARH)
 Haryana Vidhan Sabha MLA
 Ateli (Haryana) Assembly Constituency Elections
 Naresh Yadav on Friday has demanded protection
 Naresh Yadav ATELI (MAHENDRAGARH)
 Haryana Vidhan Sabha MLA
 Ateli (Haryana) Assembly Constituency Elections

1963 பிறப்புகள்
2024 இறப்புகள்
இந்திய தேசிய காங்கிரஸ் அரசியல்வாதிகள்
அரியானா அரசியல்வாதிகள்
போர்னியோ சீகாரப் பூங்குருவி

போர்னியோ சீகாரப் பூங்குருவி (Bornean whistling thrush) என்பது முயூசிகாபிடே குடும்பத்தைச் சேர்ந்த ஒரு பறவை சிற்றினமாகும்.

வாழிடம் 
இது இந்தோனேசியாவிலும் மலேசியாவிலும் காணப்படுகிறது. இங்கு இது போர்னியோ தீவில் மட்டுமே காணப்படும் அகணிய உயிரி. இதன் இயற்கையான வாழிடம் மிதவெப்ப மண்டல அல்லது வெப்ப மண்டல ஈரமான மலைக் காடுகள் ஆகும்.

இனப்பெருக்கம் 
சராசரியாக, போர்னியோ சீகாரப் பூங்குருவி சுமார் 2 முட்டைகளை இடுகின்றன. இவை சுமார் 18 நாட்களுக்கு அடைகாக்கின்றன. கூடு கட்டும் காலம் 24 நாட்கள் ஆகும்.

இவை பருவநிலை மாற்றத்தால், குறிப்பாக வறட்சியால் அச்சுறுத்தப்படுகின்றன.

மேற்கோள்கள் 

அகணிய உயிரிகள்
இந்தோனேசிய உயிரினங்கள்
மலேசியப் பறவைகள்
மிளிர் சீகாரப் பூங்குருவி

மிளிர் சீகாரப் பூங்குருவி (Shiny whistling thrush-மையோபோனசு மெலனூரசு) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும்.இது சுமாத்திரா தீவில் உள்ள பாரிசன் மலைகளைத் தாயகமாகக் கொண்டது.

இதன் இயற்கையான வாழிடம் மிதவெப்ப மண்டல அல்லது வெப்ப மண்டல ஈரமான மலைக் காடுகள் ஆகும்.

மேற்கோள்கள் 

சுமாத்திரா
பூங்குருவிகள்
2,5-இருமெத்தாக்சிபென்சால்டிகைடு

2,5-இருமெத்தாக்சிபென்சால்டிகைடு (2,5-Dimethoxybenzaldehyde) என்பது C9H10O3 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பென்சால்டிகைடு வழிப்பெறுதியான இச்சேர்மம்  2,5-இருமெத்தாக்சிபீனெத்திலமீன் தயாரிக்கப் பயன்படுத்தப்படுகிறது.  2,5-இருமெத்தாக்சிபீனெத்திலமீன் சுருக்கமாக 2C-H என்ற குறியீட்டால் அடையாளப்படுத்தப்படுகிறது. 2C-B எனப்படும் 4-புரோமோ-2,5-இருமெத்தாக்சிபீனெத்திலமீன்,  
2C-I எனப்படும் 2,5-இருமெத்தாக்சி-4-அயோடோபீனெத்திலமீன், 
2C-C எனப்படும் (4-குளோரோ-2,5-இருமெத்தாக்சிபீனெத்தில்)அமீன் உள்ளிட்ட பதிலீட்டு பீனெத்திலமீன்கள் தயாரிக்க 2C-H பயன்படுகிறது.

மேற்கோள்கள்

பென்சால்டிகைடுகள்
மெத்தாக்சி சேர்மங்கள்
சதுப்பு நில ஈப்பிடிப்பான்

சதுப்பு நில ஈப்பிடிப்பான் (Swamp flycatcher) அல்லது சதுப்பு நில அல்சியோனாக்சு (மியூசிகாபா அக்குவாட்டிகா) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும். இது பெனின், புர்கினா பாசோ, புருண்டி, கமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், காம்பியா, கானா, கினி-பிசாவ், கென்யா, மாலி, நைஜர், நைஜீரியா, உருவாண்டா, செனிகல், தெற்கு சூடான், தன்சானியா, டோகோ, உகாண்டா மற்றும் ஜாம்பியா ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல ஈரமான புதர் நிலங்கள் மற்றும் சதுப்பு நிலங்கள் ஆகும்.

மேற்கோள்கள் 

சகாரா கீழமை ஆப்பிரிக்கப் பறவைகள்
ஈ-பிடிப்பான்கள்
இரெகுலபள்ளி பூபதி ரெட்டி

இரெகுலபள்ளி பூபதி ரெட்டி (Rekulapally Bhoopathi Reddy)  இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார்.   1964 ஆம் ஆண்டு இவர் பிறந்தார்.  நிசாமாபாத்து  மாவட்டத்தில் உள்ள நிசாமாபாத்து கிராமப்புற சட்டமன்றத் தொகுதியின்  சட்டமன்ற உறுப்பினராக உள்ளார். இந்திய தேசிய காங்கிரசு கட்சியைப் பிரதிநிதித்துவப்படுத்துகிறார். 2023 ஆம் ஆண்டு நடைபெற்ற தெலுங்கானா சட்டமன்ற தேர்தலில் வெற்றி பெற்றார்.

ஆரம்பகால வாழ்க்கை மற்றும் கல்வி 
நிசாமாபாத்து நகரம்  இரெகுலப்பள்ளி இராசா ரெட்டிக்கு மகனாக  இரெகுலபள்ளி பூபதி ரெட்டி பிறந்தார். 1993 ஆம் ஆண்டில் விச்சயவாடாவில் உள்ள என். டி. ஆர் சுகாதார அறிவியல் பல்கலைக்கழகத்தின் உசுமானியா மருத்துவக் கல்லூரி எலும்பியல் துறையில் முதுநிலை மருத்துவம் படித்து முடித்தார்.

தொழில் 
நிசாமாபாத்து கிராமப்புற சட்டமன்றத் தொகுதியில் இருந்து 2023 ஆம் ஆண்டு நடைபெற்ற தெலுங்கானா சட்டமன்ற தேர்தலில் இந்திய தேசிய காங்கிரசு கட்சியைப் பிரதிநிதித்துவப்படுத்தி வெற்றி பெற்றார். 78,378 வாக்குகளைப் பெற்று தனது நெருங்கிய போட்டியாளரான பாரத் இராசுட்டிர சமிதி கட்சியின் பாச்சிரெட்டி கோவர்தனை 21,963 வாக்குகள் வித்தியாசத்தில் தோற்கடித்தார். முன்னதாக 2018 தெலுங்கானா சட்டமன்ற தேர்தலில், இவர் தெலுங்கானா இராசுட்டிர சமிதி கோவர்தனிடம் தோல்வியடைந்தார்.

மேற்கோள்கள் 

தெலுங்கு மக்கள்
இந்திய தேசிய காங்கிரஸ் அரசியல்வாதிகள்
1964 பிறப்புகள்
வாழும் நபர்கள்
தெலங்காணா அரசியல்வாதிகள்
தடமாற்று உந்துப் பொறி

தடமாற்று உந்துப்பொறி (switcher locomotive) என்பது தொடருந்துப் பெட்டிகளைக் குறுகிய தொலைவுக்குள் கையாளும் ஓர் உந்துப் பொறி ஆகும். இவை தொடருந்து முனையங்களிலும் யார்டுகளிலும் வண்டிகளைத் தடங்கள் மாற்றுவது, ஒரு வண்டித் தொடரோடு இன்னொன்றை இணைப்பது, தொடருந்து வந்த பாதையிலேயே எதிர்த்திசையில் செல்ல உதவுவது போன்ற பணிகளில் ஈடுபடுத்தப்படுகின்றன.

இவை பொதுவாக நீண்டதூரப் பயணங்களுக்கானவை இல்லை என்பதால் சற்று குறைவான ஆற்றல் கொண்டவையாக இருக்கலாம். அதிவேகப் பயணத்துக்கு உகந்தவையாக இருக்கும் தேவை கிடையாது. ஆனால் அதிக நிலைமம் கொண்ட வண்டித்தொடரை உடனே நகர்த்தும்படி இவற்றின் தொடக்க இழுவிசையே அதிகமாக இருக்கும். பொதுவாக இத்தகைய உந்துப்பொறிகள் குறைவான விட்டம் கொண்ட விசையுறு சக்கரங்களோடு அதிக முறுக்கு விசை கொண்டவையாக உள்ளன. தடமாற்று உந்துப்பொறிகள் பொதுவாக நீடித்து உழைப்பவை.

தடமாற்று உந்துப்பொறிகள் ஐரோப்பாவில் பொதுவாக சிறியவனவாக உள்ளன. இந்தியா போன்ற நாடுகளில் குறுகிய வளைவுகளிலும் தடம்புரண்டுவிடாதபடி நீண்டவையாகவும், சட்டகங்கள் (போகிகள்) கொண்டவையாகவும் உள்ளன.

மேற்கோள்கள்

உந்துப் பொறிகள்
கல்வகுண்ட்லா சஞ்சய்

கல்வகுண்ட்லா சஞ்சய் (Kalvakuntla Sanjay)   இந்தியாவின் தெலுங்கானா மாநிலத்தைச் சேர்ந்த ஓர்  அரசியல்வாதியாவார்.  1976 ஆம் ஆண்டு அக்டோபர் மாதம் 18 ஆம் தேதியன்று இவர் பிறந்தார்.  இயக்டியல் மாவட்டத்தில் உள்ள கொருட்லா சட்டமன்றத் தொகுதியின் சட்டமன்ற உறுப்பினராக இவர் உள்ளார்.  பாரத் இராசுட்டிர சமிதி கட்சியை பிரதிநிதித்துவப்படுத்தி 2023 ஆம் ஆண்டு நடைபெற்ற தெலுங்கானா சட்டப்பேரவைத் தேர்தலில் வெற்றி பெற்றார்.

ஆரம்பகால வாழ்க்கை மற்றும் கல்வி 
தெலுங்கானாவின் இயக்தியல் மாவட்டத்தின் மல்லாபூர் மண்டலத்தில் உள்ள இராகவாபேட்டை கிராமத்தில் கல்வகுண்ட்லா வித்யாசாகர் மற்றும் சரோச்சா ஆகியோருக்கு மகனாக சஞ்சய்  பிறந்தார்.  இவரது தந்தை மூன்று முறை சட்டமன்ற உறுப்பினராக இருந்துள்ளார். 1991 ஆம் ஆண்டு முதல் 1993 ஆம் ஆண்டு வரை குண்டூரில் உள்ள விக்னான் கல்லூரியில்  சஞ்சய் இடைநிலைப் பட்டம் பெற்றார். பின்னர், நுண்ணுயிரியல் மற்றும் உயிர் வேதியியலில் முதுகலைப் பட்டம் பெற்று, 1999 ஆம் ஆண்டில்  பீச்சப்பூர் பி. எம். படேல் மருத்துவக் கல்லூரியில் மருத்துவத்தில் இளநிலை  பட்டம் பெற்றார். 2003 ஆம் ஆண்டில் எலும்பியல் துறையில் நிபுணத்துவம் பெற்ற இவர், மைசூரில் உள்ள இயே. எசு. எசு கல்லூரியில் முதுகலை அறுவை சிகிச்சையை முடித்தார். பின்னர், இவர் ஐதராபாத்தில்  உள்ள யசோதா மருத்துவமனைகளில் பணியாற்றத் தொடங்கினார்.

அரசியல் வாழ்க்கை 
சஞ்சய் 2023 ஆம் ஆண்டு நடைபெற்ற தெலுங்கானா சட்டப்பேரவைத் தேர்தலில் பாரத் இராசுட்டிர சமிதி கட்சி சார்பாக கொருட்லா சட்டமன்றத் தொகுதியில் வெற்றி பெற்றார். 72,115 வாக்குகளைப் பெற்று தனது நெருங்கிய போட்டியாளரான பாரதிய சனதா கட்சி வேட்பாளரான தர்மபுரி அரவிந்தை 10,305 வாக்குகள் வித்தியாசத்தில் தோற்கடித்தார்.

மேற்கோள்கள்

தெலுங்கு மக்கள்
1976 பிறப்புகள்
வாழும் நபர்கள்
இந்திய அரசியல்வாதிகள்
தெலங்காணா அரசியல்வாதிகள்
உலகத் தமிழ் வளர்ச்சி மாநாடு

உலகத் தமிழ் வளர்ச்சி மாநாடு என்பது 2023 ஆம் ஆண்டு முதல் ஆண்டுதோறும் நடைபெற்றுவரும் தமிழ் வளர்ச்சிக்கான மாநாடாகும்.  சென்னை வளர்ச்சிக் கழகத்தின் பன்னாட்டுத் தமிழ்மொழிப் பண்பாட்டுக் கழகம் ஒவ்வொரு ஆண்டு ஒரு கல்வி நிறுவனத்துடன் இணைந்து இந்த மாநாட்டினை நடத்துகிறது. இம்மாநாட்டில் தமிழ்மொழியின் வளர்ச்சி நிலைகளை மதிப்பீடு செய்யும் வகையில் இயல்-இசை-நாடகத் தமிழ், அறிவியல் தமிழ், சட்டத் தமிழ், மருத்துவத் தமிழ், ஊடகத் தமிழ் முதலான பல தலைப்புகளில் ஆய்வுக் கட்டுரைகள் படிக்கப்படுகின்றன. மேலும், தமிழறிஞர்களுக்கு வளர்தமிழ் அறிஞர் விருதும் வளர்தமிழ் மாமணி விருதும் வழங்கப்படுகிறது.

முதலாம் உலகத் தமிழ் வளர்ச்சி மாநாடு
2023 ஆம் ஆண்டு ஆகஸ்ட் 12 தமிழ்நாடு திறந்தநிலைப் பல்கலைக்கழகத்துடன் இணைந்து சென்னையில் நடைபெற்றது.

இரண்டாம் உலகத் தமிழ் வளர்ச்சி மாநாடு
2024 ஆம் ஆண்டு ஆகஸ்ட் 12, 13 ஆகிய நாட்களில் அண்ணா பல்கலைக்கழகத்தின் பொறியியல் தொழில்நுட்பத் தமிழ் வளர்ச்சி மையத்துடன் இணைந்து சென்னையில் நடைபெறுகிறது.

மேற்கோள்கள்

தமிழ் மாநாடுகள்
சிறந்த நடிகைக்கான சினிமா எக்ஸ்பிரஸ் விருது - தமிழ்

சிறந்த நடிகைக்கான சினிமா எக்ஸ்பிரஸ் விருது - தமிழ் (Cinema Express Award for Best Actress – Tamil) என்பது தென்னிந்திய திரைப்படங்களுக்கு ஆண்டுதோறும் வழங்கப்படும்  சினிமா எக்ஸ்பிரஸ் விருதுகளின் ஒரு பகுதியாகும். இதில் தமிழ் (கோலிவுட்) படங்களில் நடித்த நடிகைகளில் சிறந்த நடிகைக்ககான விருதும் வழங்கப்படுகிறது.

வெற்றியாளர்கள்

மேற்கோள்கள் 

சினிமா எக்ஸ்பிரஸ் விருதுகள்
மஞ்சள் கால் ஈப்பிடிப்பான்

மஞ்சள் கால் ஈப்பிடிப்பான் (Yellow-footed flycatcher) அல்லது மஞ்சள் கால் அல்சியோனாக்சு (Muscicapa sethsmithi-மியூசிகாபா சேத்சிமிதி) என்பது மியூசிக்காபிடே குடும்பத்தில் உள்ள ஒரு பறவை சிற்றினமாகும்..இது கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, ஈக்வடோரியல் கினி, காபோன், நைஜீரியா மற்றும் உகாண்டா காணப்படுகிறது..இதன் இயற்கையான வாழிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் ஆகும்.

மேற்கோள்கள் 

நடு ஆப்பிரிக்க பறவைகள்
ஈ-பிடிப்பான்கள்
7வது சினிமா எக்ஸ்பிரஸ் விருதுகள்

7வது சினிமா எக்ஸ்பிரஸ் விருதுகள் (7th Cinema Express Awards) விழா என்பது 1987 ஏப்ரல் 12 அன்று நடைபெற்றது. இதில் 1986ஆம் ஆண்டு வெளியான தென்னிந்திய படங்களில் சிறந்ததைத் தேர்ந்தெடுத்து கௌரவித்தார். இந்த விருதுகள் பிப்ரவரியில் அறிவிக்கப்பட்டன.

தமிழ்

தெலுங்கு

கன்னடம்

மலையாளம்

சிறப்பு விருதுகள் 
ராதாரவி மற்றும் அம்பிகா ஆகியோருக்கு முறையே  தழுவாத கைகள், நட்பு ஆகிய படங்களில் நடித்ததற்காக தனித்தனியாக சிறப்பு விருதுகள் வழங்கப்பட்டன.

குறிப்புகள்

மேற்கோள்கள் 

சினிமா எக்ஸ்பிரஸ் விருதுகள்
கம்பகா ஈப்பிடிப்பான்

கம்பகா ஈப்பிடிப்பான் (Gambaga flycatcher; மியூசிகாபா கம்பககேயே) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும். இது புர்கினா பாசோ, கேமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், சீபூத்தீ, எத்தியோப்பியா, கானா, கினி, கென்யா, லைபீரியா, மாலி, நைஜீரியா, சவுதி அரேபியா, சோமாலியா, சூடான், டோகோ, உகாண்டா மற்றும் யெமன் ஆகிய நாடுகளில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல வறண்ட காடுகள், வறண்ட சவன்னா மற்றும் குறைந்த முதல் நடுத்தர விதானம் உயரமுள்ள மிதவெப்ப அல்லது வெப்ப மண்டலம் வறண்ட புதர் நிலங்கள் ஆகும்.

இது புள்ளி ஈப்பிடிப்பானைப் போலவே தோற்றமளிக்கிறது. ஆனால் இதன் சிறிய அளவு மற்றும் குறைவான தனித்துவமான கோடுகள் மூலம் வேறுபடுத்தலாம்.

மேற்கோள்கள் 

மத்திய கிழக்குப் பறவைகள்
சகாரா கீழமை ஆப்பிரிக்கப் பறவைகள்
சும்பா பழுப்பு ஈப்பிடிப்பான்

சும்பா பழுப்பு ஈப்பிடிப்பான் (Sumba brown flycatcher-மியூசிகாபா செக்ரிகாட்டா) என்பது மியூசிகாபிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரியாகும்.

இதன் இயற்கையான வாழிவிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் ஆகும்.இது வாழிட இழப்பால் அச்சுறுத்தப்படுகிறது.

மேற்கோள்கள் 

ஈ-பிடிப்பான்கள்
காசின் ஈப்பிடிப்பான்

காசின் ஈப்பிடிப்பான் (Cassin 's flycatcher-மியூசிகாபா காசீனி) என்பது மியூசிகாபிடே குடும்பத்தைச் சேர்ந்த பறவை சிற்றினமாகும். இது அங்கோலா, பெனின், கேமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, காபோன், கானா, கினி, லைபீரியா, நைஜர், நைஜீரியா, உருவாண்டா, சியரா லியோனி, டோகோ, உகாண்டா மற்றும் ஜாம்பியா ஆகிய நாடுகளில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்ப மண்டல சதுப்பு நிலம் ஆகும்.

மேற்கோள்கள் 

சகாரா கீழமை ஆப்பிரிக்கப் பறவைகள்
ஈ-பிடிப்பான்கள்
பெர்டினாண்ட் எய்ன்

ஜேக்கப் கோட்லீப் பெர்டினாண்ட் எய்ன் (Jacob Gottlieb Ferdinand Heine) (மார்ச் 9,1809, ஹால்பெர்ஸ்டாட்-மார்ச் 28,1894) என்பவர் ஒரு செருமனிய  பறவையியலாளர் மற்றும் சேகரிப்பாளர் ஆவார்.

19ஆம் நூற்றாண்டின் நடுப்பகுதியில் எய்ன் மிகப்பெரிய பறவைகளின் தொகுப்பைக் கொண்டிருந்தார். இது ஒரு தனி நபர் சேகரிப்பின் அதிக எண்ணிக்கையிலானது. இந்த சேகரிப்பு இப்போது ஹால்பெர்ஸ்டாடில் உள்ள எய்னியம் ஹால்பெர்ஸ்டாட் அருங்காட்சியகத்தில் வைக்கப்பட்டுள்ளது (27,000 மாதிரிகள், 15,000 புத்தகங்கள்). ஜீன் கபனிசு எய்னியம் அருங்காட்சியக.  சேகரிப்பைப் பற்றி எழுதியுள்ளார். இவரது மகன் பெர்டினாண்ட் எய்னனும்  (1840-1920) ஒரு பறவையியலாளராக இருந்தார்.

எபோனிமி 

 காலண்ட்ரெல்லா எய்னி கோமியர், 1873.
 கிளைத்தோரிங்சசு விட்டீன்சிசு எய்னி பின்ச் & ஹார்ட்லாப், 1870.
 தங்கரா எய்னி (கருந்தலை தாங்கர்) கபானிசு, 1850.
 சூதெரா எய்னி (வெண்சிவப்பு வால் பூங்குருவி) கபானிசு, 1850.

மேற்கோள்கள்

வெளி இணைப்புகள் 

 பெயர் சூத்திரக்காரர் ஹெய்னெய்னி பறவையியல் அருங்காட்சியகம்

1894 இறப்புகள்
1809 பிறப்புகள்
சுவாசுதிரா

சுவாசுதிரா (Svastra) என்பது ஏபியிடே குடும்பத்தைச் சேர்ந்த நீண்ட கொம்பு தேனீக்களின் ஒரு பேரினம் ஆகும். சுவாசுதிரா பேரினத்தில் குறைந்தது 23 விவரிக்கப்பட்ட சிற்றினங்கள் உள்ளன. சுவாசுதிரா பேரினமானது, தெற்கு கனடாவிலிருந்து மெக்சிகோ வழியாகவும், தென் அமெரிக்கா வரையிலும் காணப்படுகிறது. 

சுவாசுதிரா  சிற்றினங்கள் பொதுவாக உமி தேனீக்கள் எனப்படும், உரோமங்கள் மூடிய மார்பகம், முகம் மற்றும் கால்களைக் கொண்டது.  தேனீக்களின் அடிவயிறு பெரும்பாலும் கருமையான வெளிறிய முடிகளால் மூடப்பட்டிருக்கும். பெண் தேனீக்களில் இழையப்பரிசை ((தாடைகளின் மேற்பகுதி) அடர் வண்ணத்திலும் ஆண் பூச்சிகளில் மஞ்சள் நிறத்திலும் காணப்படும்.

சிற்றினங்கள் 
இந்த 23 சிற்றினங்கள் சுவாசுதிரா பேரினத்தைச் சேர்ந்தவை.

மேற்கோள்கள்

மேலும் வாசிக்க

வெளி இணைப்புகள் 

 

தேனீக்கள்
கணுக்காலி பேரினங்கள்